《临江仙 此辛酉岁暮同寐叟作，叟目为调高意远者也。稿佚不复省，慈护世讲检叟遗箧得之》
清代·朱祖谋

留与眼前资痛饮，不须遣尽閒愁。徘徊明月在高楼。

挥觞疑有待，吹笛未宜休。

人事音书寥寂久，梦来跃马神州。中宵揽涕不能收。

有情歌小海，无女睇高丘。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。